
GRAAD 8 WÊRELD VAN WERK
LESVOORBEREIDING
KWARTAAL 2: Week 1 | 1 x 40-minuut les

	Les nr.
	JOP-inhoud
	Leeruitkoms
	Onderrigplan
	Tyd
	Hulpbronne
	Assessering
	Leerder-aktiwiteite

	1
	Identifiseer en pas jou eie leerstyl toe (selfbestuursvaardighede)


	
	Inleiding 
	2 min
	Les 1 – PowerPoint (Skyfies 1–2)
	Formatief
	Neem deel aan die bespreking en kyk die video

	
	
	Verduidelik die konsep van selfbestuur.
	Kyk Video & Klasbespreking 
	5 min
	Les 1 – PowerPoint (Skyfies 3–5)
Kyk video: BUILD Spark Skills: Self-Management 
bit.ly/4rN9heR (1 min 32 sek)
	
	

	
	
	Verduidelik die stappe van jou leerproses: beplan, monitor en pas aan.
	Onderrig
	10 min
	Les 1 – PowerPoint (Skyfies 6–10)
	
	Maak aantekeninge terwyl die onderwyser die inhoud aanbied

	
	
	Pas verskillende leerstylstrategieë toe (visueel, lees/skryf, kinestetiese en ouditief).
	Aktiwiteit 
	20 min
	Les 1 – PowerPoint (Skyfies 11–12)
Les 1 – Werkkaart (Aktiwiteit 1)
Les 1 – Werkkaart MEMO
	
	Voltooi Aktiwiteit 1 (bevat individuele, paar- en groepwerk)

	
	
	Dink na oor jou eie leergewoontes en ontwikkel 'n eenvoudige plan om jou selfbestuur te verbeter.
	Refleksie
	3 min
	Les 1 – PowerPoint (Skyfie 13)
Les 1 – Werkkaart (Aktiwiteit 2)
Inhoudsopsomming
	
	Voltooi Aktiwiteit 2 individueel

INLEIDENDE NOTAS

Die Les 1 – PowerPoint dek EEN les en sluit gedetailleerde onderrignotas vir elke skyfie in om u (die onderwyser) deur die aktiwiteite te lei. Gebruik die onderstaande LESVOORBEREIDING om u met die beplanning van u tydsraamwerk te help.
Die volgende onderrignotas bied 'n opsomming van die les:
Hierdie les is ontwerp om baie geleenthede vir leerderbetrokkenheid te skep. Leerders kan die Werkkaart voltooi terwyl hulle deur die PowerPoint werk.
Die Werkkaart (bv. Les 1 – Werkkaart) dien as ’n informele assessering om te bepaal of leerders die konsepte wat in die les behandel word, verstaan.
Neem tyd om deeglik voor te berei voordat u hierdie module aanbied. Hersien die PowerPoint-aanbieding, Werkkaart, Werkkaart MEMO, YouTube-video en Inhoudsopsomming.

As die OPVOEDER, verseker asseblief die volgende: 
· Leerders moet bewus wees dat die klaskamer ’n VEILIGE PLEK is, waar respek vir alle vorme van verskille verwag word.
· Moedig leerders aan om ’n joernaal te hou waarin hulle vrae kan neerskryf wat hulle ongemaklik voel om in die klas te vra, en wat later individueel bespreek kan word.
· Hierdie lesse stel sleutelkonsepte bekend, en leerders moet ’n duidelike en akkurate begrip van elke konsep ontwikkel. Dit versterk retensie, verbeter herroeping en stel leerders in staat om dit wat hulle geleer het meer effektief toe te pas. Konsepte moet konsekwent gebruik word om onderrig te konsolideer, en onderwysers moet deurlopend leerders se begrip monitor om te verseker dat wanopvattings geïdentifiseer en aangespreek word.
· Bestuur diversiteit sensitief en neem die volgende in ag om leer te akkommodeer:
· Hindernisse tot leer en onderrig
· Verskillende ouderdomsgroepe en ervarings
· Taal: Dit is nie moontlik om alle taalvaardigheidsvlakke volledig te akkommodeer nie, aangesien dit baie uiteenlopend is. Onderwysers behoort egter die leerproses só te fasiliteer dat betekenisvolle leer steeds kan plaasvind.



ONDERRIGNOTAS
LES 1: 
VOORBEREIDING (VOOR DIE LES):
· Herinner leerders om hul notaboeke beskikbaar te hê sodat hulle, waar nodig, notas kan neem.     
· Druk kopieë van die Les 1 – Werkkaart en deel dit aan die begin van die les uit. 
· Druk kopieë van die Inhoudsopsomming en deel dit aan die einde van die les uit. 
· Onderwysers kan die Les 1 – PowerPoint en die Les 1 – Werkkaart met leerders deel om self deur te werk indien leerders aanlyn is.
· Lees deur die Les 1 – Werkkaart MEMO vir antwoorde op Aktiwiteit 1.
· Aktiwiteit 1 sluit individuele, paar- en groepwerk in. Verdeel leerders in groepe van SES VOORDAT die les begin. Maak seker dat ’n tydhouer beskikbaar is om die verskillende afdelings van die aktiwiteit te bestuur en leerders te help om betyds aan te beweeg
· Kyk na die voorgestelde video om uself van die inhoud te vergewis. 
· BUILD Spark Skills: Self-Management
bit.ly/4rN9heR (1 min 32 sek)

1.	Inleiding (2 min)										(Skyfies 1–2)
Skyfie 1: In Kwartaal 1 het jy jou eerste toetsreeks in die hoërskool voltooi. Sommige van julle het dalk selfversekerd oor julle resultate gevoel, terwyl ander onseker was. Jy het dalk selfs gedink: “Ek moes anders gestudeer het.”
Vandag se les gaan nie daaroor om jou prestasie te oordeel nie, maar om te verstaan wat jy vorentoe beter kan doen.
In hierdie les bou ons voort op ons werk oor leerstyle en gee ons jou die geleentheid om te reflekteer oor hoe jy jou eie leer bestuur.
Dit sal jou help om meer effektief vir die Kwartaal 2 eksamens voor te berei, sodat jy meer selfvertroue en beheer ervaar wanneer die tyd aanbreek.

Skyfie 2: Teen die einde van hierdie les behoort jy die volgende te kan doen:
· Verduidelik die konsep van selfbestuur.
· Verduidelik die stappe van jou leerproses: beplan, monitor en pas aan.
· Pas verskillende leerstylstrategieë toe (visueel, lees/skryf, kinestetiese en ouditief).
· Dink na oor jou eie leergewoontes en ontwikkel 'n eenvoudige plan om jou selfbestuur te verbeter.

2.	Kyk Video & Klasbespreking (5 min)							             (Skyfies 3–5)
Skyfie 3: Kom ons begin deur 'n kort video te kyk. Terwyl jy kyk, dink oor die volgende vraag na: Is jy regtig in beheer van jou eie leer? Nie jou onderwysers of jou ouers nie – JY.
	Kyk video:
BUILD Spark Skills: Self-Management
bit.ly/4rN9heR (1 min 32 sek)



Skyfie 4: Vra leerders om op die volgende vraag te reageer: Wat beteken selfbestuur volgens die video?
Nota aan onderwyser: Onthul eers die skyfie-inhoud nadat leerders hul antwoorde gedeel het. 
Moontlike antwoorde:
· Om beheer oor jouself te hê
· Om jou emosies te bestuur
· Om jouself te verbeter
· Om nie uit te stel nie
· Om te dink voordat jy reageer
Al hierdie aspekte vorm deel selfbestuur, maar vandag gaan ons op een spesifieke area fokus: Selfbestuur tydens leer.

Skyfie 5: Vra leerders om hul hande op te steek in reaksie op die volgende vrae:
· Wie het al ooit gesê: 'Ek sal later studeer,' en dit toe nooit gedoen nie?
· Wie het al gestudeer, maar steeds nie die werk verstaan nie?
· Wie se aandag raak maklik afgelei terwyl hulle studeer?
Dit is NIE 'n kennisprobleem nie; dit is 'n selfbestuursprobleem.

3. 	Onderrig (10 min)									          (Skyfies 6–10)
Skyfie 6: Kom ons neem 'n oomblik om selfbestuursvaardighede tydens leer te definieer. 
Selfbestuur tydens leer beteken om beheer te neem oor jou studiemetodes, tyd doeltreffend te bestuur, georganiseerd te bly en keuses te maak wat jou help om beter op skool te presteer.
Baie leerders ervaar uitdagings op skool, soos om werk uit te stel, om te sukkel om werk te verstaan selfs nadat hulle gestudeer het, of om maklik afgelei te raak wanneer hulle probeer fokus.
Hierdie uitdagings word dikwels nie veroorsaak deur ’n gebrek aan kennis nie, maar eerder deur swak selfbestuur.
In plaas daarvan om net te hoop dat jy die werk sal verstaan, moet jy 'n aktiewe rol in die leerproses speel:
· Beplan wat jy gaan doen
· Bly gefokus terwyl jy dit doen
· Bepaal of dit werk
· Maak veranderinge indien dit nie werk nie
· Kom ons verdeel dit in drie eenvoudige stappe. 

Skyfie 7: Stap 1: Beplan
Beplanning is wat jy doen voordat jy begin studeer. Besluit vooraf watter werk jy gaan bestudeer, hoe lank jy gaan studeer en watter studiemetode jy gaan gebruik.
Kom ons gebruik 'n voorbeeld. Stel jou voor jy het môre ’n Natuurwetenskappe-toets.
In plaas daarvan om te sê: "Ek sal later studeer," moet jy sê: "Ek gaan 'n uur afstaan om vir Natuurwetenskappe te studeer, en 'n metode gebruik wat vir my werk".
Hier speel jou leerstyl(le) ’n belangrike rol. Verskillende leerders behoort hul studies op verskillende maniere te beplan, byvoorbeeld:
· Indien jy 'n visuele leerder is, kan jou plan insluit om die spysverteringstelsel te bestudeer deur 'n diagram te teken en te etiketteer.
· Indien jy 'n ouditiewe leerder is, kan jou plan insluit om die spysverteringstelsel hardop te verduidelik asof jy dit vir iemand anders leer.
Sien jy die verskil? Almal bestudeer DIESELFDE inhoud, maar beplan dit op ’n manier wat by hul leerstyl pas.



Skyfie 8: Stap 2: Monitor
Beplanning is belangrik, maar net omdat jy iets beplan het, beteken dit nie dit werk nie. 
Terwyl jy studeer, moet jy bepaal of jou studiemetode werklik werk.
Vra jouself af: "Verstaan ek dit?" Indien jy dit nie in jou eie woorde kan verduidelik nie, is jou metode waarskynlik nie geskik nie.

Skyfie 9: Stap 3: Pas aan
Dit bring ons by die volgende stap: aanpassing.
Dit is waar selfbestuur regtig na vore kom. Verander jou studiemetode indien dit jou nie help om die werk te verstaan nie. 
Indien jy jou notas herhaaldelik lees en dit sink steeds nie in nie, moet jy jou strategie aanpas. In plaas daarvan om net te lees, kan jy dit probeer teken, hardop verduidelik of oefen om vrae te beantwoord.

Skyfie 10: Dit is belangrik om daarop te let dat selfbestuursvaardighede nie net gebruik word wanneer jy vir toetse en eksamens voorberei nie. Jy behoort hierdie vaardighede daagliks ook by die skool toe te pas.
Kom ons kyk na 'n gewone skooldag. 
· Jou onderwyser verduidelik die werk: Is jy gefokus en probeer jy die werk wat verduidelik word, verstaan? (beplan)
· Jy neem notas: Skryf jy dit net oor, of gebruik jy ’n metode wat jou help om die werk te verstaan? (beplan)
· Jy gaan sit om huiswerk te doen: Jaag jy dit af, of bepaal jy of jy die werk werklik verstaan? (monitor)
· Jy verstaan iets nie: Ignoreer jy dit, of vra jy vir hulp of probeer jy ’n ander metode? (pas aan)

4.	Aktiwiteit (20 min)									        (Skyfies 11–12)
Skyfie 11: Die video wat ons vroeër gekyk het, het gesê: “Moenie wag nie. Moenie verskonings maak nie. Wees ’n 'self-starter'.”
Wanneer dit by leer kom, beteken dit jy moenie wag totdat jy gemotiveerd voel of sê: “Ek sal dit later doen,” nie. Jy moet eerder aksie neem en beheer oor jou eie leer neem.
Jy het reeds in Kwartaal 1 oor verskillende leerstyle geleer. Nou is die belangrike vraag: Gebruik jy dit werklik wanneer jy studeer?
Onthou, die meeste leerders het nie net een leerstyl nie. Jy mag sekere metodes verkies, maar leer vind mees doeltreffend plaas wanneer jy 'n kombinasie van verskillende strategieë gebruik. Daardeur gee jy jouself 'n beter kans om die werk te verstaan en te onthou.

Skyfie 12: Ons gaan nou verskillende leerstylstrategieë op dieselfde inhoud toepas.
Aktiwiteit 1 (Les 1 – Werkkaart) sluit individuele, paar- en groepwerk in.
Jy sal verskillende metodes gebruik om met dieselfde inligting te werk. Dit sal jou help om te bepaal watter strategieë die beste vir jou werk. Dit is belangrik dat jy elke metode behoorlik probeer, selfs al is dit nie jou voorkeurleerstyl nie.
Ek sal jou deur die aktiwiteit lei en die tyd vir elke afdeling bestuur. Wanneer ek sê jy moet aanbeweeg, moet jy met die volgende afdeling begin.
Nota aan onderwyser: Die fokus van hierdie aktiwiteit is nie op die inhoud self nie, maar op hoe leerders met die inhoud werk deur verskillende strategieë te gebruik. Gee leerders tyd om die uittreksel deur te lees voordat die aktiwiteit begin. Ken ongeveer vier minute per afdeling toe. Gebruik ’n tydhouer en gee duidelike aanduidings wanneer leerders na die volgende afdeling moet beweeg.

5.	Refleksie (3 min)										(Skyfie 13)
Skyfie 13: Noudat jy verskillende leerstrategieë toegepas het, dink na oor hoe jy dit kan gebruik om jou leer te bestuur en vir die Kwartaal 2 eksamens voor te berei deur Aktiwiteit 2 (Les 1 – Werkkaart) te voltooi. Indien leerders nie die aktiwiteit in die klas kan voltooi nie, moet hulle dit as huiswerk voltooi.
Deel die Inhoudopsomming uit voordat die leerders die klas verlaat.

Les   nr.  JOP - inhoud  Leeruitkoms  Onderrigplan  Tyd  Hulpbronne  Assessering  Leerder - aktiwiteite  

1  Identifiseer en pas jou eie  leerstyl toe  (selfbestuursvaardighede)       Inleiding   2 min  Les 1  –   PowerPoint (Skyfies 1 – 2)  Formatief  Neem deel  aan die  bespreking   en   kyk   die   video  

Verduidelik die konsep van  selfbestuur.  Kyk  V ideo   &  K lasbespreking   5 min  Les 1  –   PowerPoint (Skyfies 3 – 5)   Kyk video:  BUILD Spark Skills: Self - Management    bit.ly/4rN9heR   (1 min 32 sek)  

Verduidelik die stappe van jou  leerproses: beplan, monitor en  pas aan .  Onderrig  10 min  Les 1  –   PowerPoint (Skyfies 6 – 10)   Maak  aantekeninge  terwyl die  onderwyser  die inhoud  aanbied  

Pas verskillende leerstylstrategieë  toe (visueel, lees/skryf,  kinestetiese en ouditief).  Aktiwiteit   20 min  Les 1  –   PowerPoint (Skyfies 11 – 12)   Les 1  –   Werkkaart   (Aktiwiteit 1)   Les 1  –   Werkkaart   MEMO   Voltooi  Aktiwiteit 1  (bevat  individuele,  paar -   en  groepwerk)  

Dink na oor jou eie  leergewoontes en ontwikkel 'n  eenvoudige plan om jou  selfbestuur te verbeter.  Refleksie  3 min  Les 1  –   PowerPoint (Skyfie 13)   Les 1  –   Werkkaart   (Aktiwiteit 2)   Inhoudsopsomming   Voltooi  Aktiwiteit 2  individueel  

